ઘણી વાર જીવનમાં પોઝિટિવ અને નેગેટિવ બાબતો વચ્ચે પણ નિર્ણય લેવાનું થતું હોય છે. આ સ્થિતિમાં ઘણીવાર આપણને કામચલાઉ ફાયદા માટે નેગેટિવ નિર્ણય લેવાનું પ્રલોભન થઈ જાય છે, પરંતુ હંમેશાં આવી અસમંજસની સ્થિતિમાં વ્યક્તિએ પોતાના અંતરાત્માને ઢંઢોળવો જોઈએ અને કામચલાઉ ફાયદાને જતો કરીને દૂરોગામી લાભને ધ્યાનમાં રાખીને આપણા અંતરાત્માના અવાજને અનુસરવો જોઈએ. જો આપણે પોતાના અંતરાત્માના અવાજને માર્ગદર્શક બનાવવા માગતા હોઈએ તો પહેલી શરત એ છે કે તમારે સ્થિર અને શાંત બની જવું પડે, નહિતર તમારી પોતાની પ્રબળ ઈચ્છા જ અંતરાત્માના અવાજનું રૂપ ધારણ કરી લેશે અને તમે જે કરો એ સાચું જ કરી રહ્યા છો તેવા ભ્રમમાં ફસાઈ જશો.